Diari Oficial de la Generalitat Valenciana


Sumari del DOGV 3769, del 12-06-2000 (2000/4368)

ORDRE de 26 de maig de 2000, de la Conselleria d'Obres Públiques, Urbanisme i Transports, per la qual s'aprova l'ampliació de l'import total màxim d'ajudes a ens locals per a l'execució d'obres en matèria de proveïment d'aigua, sanejament i defensa contra avingudes, així com d'altres actuacions relacionades amb aquestes obres, convocades per l'Ordre d'aquesta conselleria d'1 de març de 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3769

Data del DOGV
:   12-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4368


Data del document
:   26-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * administració local
    * subministrament d'aigua
    * inundació
    * suport econòmic
    * ordenació hidràulica

ORDRE de 26 de maig de 2000, de la Conselleria d'Obres Públiques, Urbanisme i Transports, per la qual s'aprova l'ampliació de l'import total màxim d'ajudes a ens locals per a l'execució d'obres en matèria de proveïment d'aigua, sanejament i defensa contra avingudes, així com d'altres actuacions relacionades amb aquestes obres, convocades per l'Ordre d'aquesta conselleria d'1 de març de 2000. [2000/M4368]
  
Mitjançant l'Ordre d'1 de març de 2000, d'aquesta conselleria (DOGV núm. 3.706, de 10 de març), es va publicar la convocatòria d'ajudes a ens locals per a l'execució d'obres en matèria de proveïment, sanejament i defensa contra avingudes, així com d'altres actuacions relacionades amb aquestes obres.
  
A causa de la gran quantitat de sol·licituds rebudes, s'ha autoritzat l'ampliació de la línia de subvenció 702 del programa 512.10 dels pressupostos de la Generalitat Valenciana, per a l'any 2000 en 888.976.347 de pessetes.
  
Amb aquest fi i de conformitat amb les atribucions que em confereix l'article 35 de la Llei 5/1983, de la Generalitat Valenciana, de 30 de desembre, de Govern Valencià,
  
ORDENE
  
Article 1
  
Ampliar la línia de subvenció 702 de programa 512.10 en 052.374.166 de pessetes en l'any 2000, a fi d'atendre una major quantitat de peticions rebudes dins del termini que s'establia en la convocatòria d'ajudes a ens locals per a l'execució d'obres en matèria de proveïment, sanejament i defensa contra avingudes, així com d'altres actuacions relacionades amb aquestes obres.
  
Article 2
  
La documentació justificativa de la realització de l'obra haurà de ser remesa a la Conselleria d'Obres Públiques, Urbanisme i Transports una vegada transcorregut el termini assenyalat per l'ajuntament en l'annex II de l'ordre de referència, comptador des de la data de recepció de la notificació de la concessió, i en qualsevol cas abans de l'1 de novembre de 2000.
  
Contra aquesta ordre, que posa fi a la via administrativa, es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació d'aquesta en el Diari Oficial de la Generalitat Valenciana, d'acord amb allò que s'ha establit en l'article 46.1de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre mitjà de defensa que s'estime oportú.
  
València, 26 de maig de 2000
  
El conseller d'Obres Públiques, Urbanisme i Transports,